…digkuns van ouds… | Woestynsand tussen my tone
Top ClicksGeen	…digkuns van ouds…
Posted: Augustus 19, 2008 in Uncategorized	17
Wat het van Afrikaanse digkuns geword? Daardie digkuns waarmee ons ouers en voorouers grootgeword het? Ek vang soms my skoonpa dat hy nog aanhaal uit hierdie gedigte, en dis vir my só ONTSETTEND mooi!
Ek loop nou die dag op Williston ‘n juweelboek raak … Afrikaanse Verse (5de Uitgawe/1942 deur DF Malherbe) … en hierdie pragtige gedig van CM van der Heever (Die Nuwe Boord), vang my oog.
EK BOU DIE PALEIS VAN DIE LEWE
met my kragte deur arbeid gewin,
maar dis of ek huiwerend bewe
as ek telkens weer oorbegin.
So dood-sekuur lyk my die lyne
waarlangs ek my stene moet bou
maar later teleurstellingspyne:
waar is my verwagtinge nou?
En telkens kry ek ‘n spoortjie
en glo: ja, nou is ek reg,
maar soos in ‘n dorre ou voortjie
sink die water van vrugbaarheid weg.
Gedurig weer ‘n gedagte:
ja, eind’lik, nou het ek hom,
maar later verslap weer die kragte;
sal ek ooit by my einddoel kom?
Sal ek maar met sidd’rende hande
nog boustene bring en dan sug:
al tas ek verward langs die wande,
miskien sien ek eenmaal die Lig?
Ek bou die paleis van die lewe,
ek begin weer van voorafaan;
dalk sal op die end van my strewe
net lewensmurasies daar staan.
(Foto: René Boshoff) Like this:Like Loading...
kaalvoetinireen sê:	Augustus 19, 2008 om 12:01 nm	Dit is flippen stunning! Ek wonder ook soms waar al hierdie digkuns heen verdwyn het…Daar is vandag nog mooi goed, maar dis net nie deiselfde nie ne?
René sê:	Augustus 19, 2008 om 12:07 nm	Dis soos jy sê Kaalvoet, dis maar net nie dieselfde nie!! Dit voel vir my die “oumense” het met soveel deugde geleef! Soveel respek en liefde vir mekaar en hulself! Ek wonder of dit is omdat ons so bederf is met als wat ons het, dat ons nie meer die waarde van die klein dingetjies om ons besef nie?
kaalvoetinireen sê:	Augustus 19, 2008 om 12:24 nm	Ek weet nie jong. Maar mense ky die klein goedjies heeltemal mis en sien net die groot en blink goed raak. Ek is mal oor die klein dingetjies in die lewe, want ek reken as jy dit alles bymekaar tel sal dit veel meer as die groot goed wees.
René sê:	Augustus 19, 2008 om 12:48 nm	Niks op aarde het vir my meer waarde
as dit wat ander
as vanselfsprekend aanvaar nie!!
kaalvoetinireen sê:	Augustus 19, 2008 om 12:51 nm	Verseker en dit kos niks!
demoerin sê:	Augustus 19, 2008 om 1:07 nm	Nie net mooi digkuns nie, maar ook ‘n uitstekende lewensles!
boerinballingskap sê:	Augustus 19, 2008 om 3:20 nm	Mooi woorde en pragtige foto. Waar het jy die foto gekiek?
Jaco sê:	Augustus 19, 2008 om 3:28 nm	Wil ek ook mos weet? Waar is die foto geneem, want dit (die foto en die onderwerp) is darem self kuns.
eilandkind sê:	Augustus 19, 2008 om 4:28 nm	Baie mooi
netjane sê:	Augustus 20, 2008 om 8:12 vm	Ek wonder wat leer die kinders deesdae in die skool?
René sê:	Augustus 20, 2008 om 8:15 vm	Hei julle! Skuus dat ek nou eers antwoord! Manlief het gister verjaar en ek moes so bietjie gaan bederf gistermiddag!
Terug by die foto – die foto is geneem by Hampton Court in Londen, TOEVALLIG een van Koning Henry VIII (van The Tudors) se kastele!! Julle sal seker dink ek is mal – maar ek sweer ek kon die koning en sy minnaresse in daardie tonnel sien stap en hul HOOR gesels en giggel! Spooky, ek weet – maar ek het ‘n goeie verbeelding…!!
demoerin sê:	Augustus 20, 2008 om 1:41 nm	😆 Wou seg ek erken die spot! Hoor gesels en giggel sê jy, ek het my verbeel ek sien net rollende koppe deur daai tonneltjie!
harrylouw sê:	Augustus 20, 2008 om 2:46 nm	Wat kan mens bylas sonder om dit banaal te maak? Uitstekend!
harrylouw sê:	Augustus 20, 2008 om 2:50 nm	Julle sal nogal verbaas wees o te sien hoeveel digbundels le in de handse bokwinkles rond. Ek het Langenhoven se versamelde werke sien staan. Is te bang om te vra wat dit kos….
René sê:	Augustus 20, 2008 om 2:54 nm	Lol @ demoerin – ja nee kyk, teen die tempo wat ou Henry die koppe laat waai het, kan mens dit ook nogal imagine! Ek kan nie besluit of hy vinniger deur vroumense as deur onthowings gegaan het nie!!😆 Nee flippit harrylouw – en jy stap verby??? I don’t believe it! As jy nou hier voor my gestaan het het ek jou 6-0 onder jou G.A.T. geskop!! Hehehe
Thanx vir die inloer en welkom op my blog! Kom kuier gerus weer!
realmkeeper sê:	Augustus 20, 2008 om 3:59 nm	Dit is ‘n mooi stuk.
Poësie is nie konstant nie, maar daar is nogsteeds vorm en struktuur wat gevolg moet word. Baie van die poësie vandag is los en dus het nie meer die passie en toewyding van ouds nie. Daar is wel ‘n paar plekke waar poësie leef in alle vorme van die goeie skrywers tot die wat nog hulle voete moet vind. Een van die pleke is Woes.co.za.
Skoor sê:	Augustus 25, 2008 om 11:09 vm	CM vd Heever was mos een swaaaar skrywer/digter. Ek het eenkeer, lang jare terug, een van sy boeke gelees, waarvan die naam my nou ontgaan het, wat so sad geeindig het, dat ek meer oor die man loop soek het, en toe gesien het dit was maar sy trant van dinge doen. Daarom loop ek maar draaie om sy werke, ek soek bietjie lag in die sombere lewe.
Ek is net spyt die Groot Afrikaanse Verseboek is nie in 4 dele uitgegee nie. Dit is hectic om met daai reuse bundel te sit en gedigte lees. Ongemak op sy beste. Al sit jy voor ‘n kaggel!
…you say it best, when you say nothing at all!…	…seisoene…	Blog at WordPress.com.	%d bloggers like this: